3.7.2023.
HR
Službeni list Europske unije
L 168/23
(8)
To čini poseban problem u smislu članka 221.
Uredbe (EU) br.
1308/2013.
Taj posebni problem u ograničenom broju regija nekih država članica ne može se riješiti mjerama koje se poduzimaju na temelju članka 219.
ili 220. te uredbe jer nije izravno povezan s postojećim tržišnim poremećajem ili opasnošću od takvog poremećaja niti je povezan s mjerama za suzbijanje širenja bolesti životinja ili gubitkom povjerenja potrošača zbog opasnosti za zdravlje ljudi, životinja ili bilja.
Nadalje, kako bi se izbjeglo naglo daljnje pogoršanje gospodarske održivosti poljoprivrednika u nekim regijama Bugarske, Mađarske, Poljske, Rumunjske i Slovačke, potrebna je hitna intervencija.
(9)
Stoga je primjereno donijeti hitnu mjeru potpore te Bugarskoj, Mađarskoj, Poljskoj, Rumunjskoj i Slovačkoj dodijeliti bespovratna financijska sredstva za potporu poljoprivrednicima pogođenima povećanim uvozom žitarica i uljarica iz Ukrajine, isključivo tijekom razdoblja u kojem je to neophodno.
(10)
Iznos dostupan Bugarskoj, Mađarskoj, Poljskoj, Rumunjskoj i Slovačkoj trebalo bi utvrditi, uzimajući u obzir prije svega njihov odgovarajući udio u poljoprivrednom sektoru Unije, na temelju neto gornjih granica za izravna plaćanja iz Priloga III. Uredbi (EU) br. 1307/2013 Europskog parlamenta i Vijeća (4) i relativnog rasta trgovine žitaricama i uljaricama u tim zemljama.
(11)
Bugarska, Mađarska, Poljska, Rumunjska i Slovačka trebale bi raspodijeliti potporu putem najučinkovitijih kanala na temelju objektivnih i nediskriminirajućih kriterija kojima se uzimaju u obzir razmjeri poteškoća i gospodarske štete s kojima se suočavaju poljoprivrednici koji uzgajaju žitarice i uljarice na pogođenim područjima te se pobrinuti da ti poljoprivrednici budu krajnji korisnici potpore i da se izbjegne narušavanje tržišta i tržišnog natjecanja.
(12)
Budući da bi se iznosom dodijeljenim Bugarskoj, Mađarskoj, Poljskoj, Rumunjskoj i Slovačkoj nadoknadio samo dio stvarnog gubitka koje su pretrpjeli poljoprivrednici u pogođenim regijama, državama članicama trebalo bi omogućiti da tim proizvođačima dodijele dodatnu nacionalnu potporu prema uvjetima i u roku utvrđenima ovom Uredbom.
(13)
Kako bi se Bugarskoj, Mađarskoj, Poljskoj, Rumunjskoj i Slovačkoj omogućila fleksibilnost da potporu raspodijele onako kako je to potrebno da se ublaže poteškoće s kojima se suočavaju poljoprivrednici, trebalo bi im omogućiti da je kumuliraju s drugom potporom financiranom iz Europskog fonda za jamstva u poljoprivredi i Europskog poljoprivrednog fonda za ruralni razvoj, bez dodjele prekomjerne naknade poljoprivrednicima.
(14)
Kako bi se izbjegla prekomjerna naknada, Bugarska, Mađarska, Poljska, Rumunjska i Slovačka trebale bi uzeti u obzir potporu dodijeljenu u okviru drugih nacionalnih instrumenata potpore ili drugih instrumenata potpore Unije ili privatnih programa za pružanje odgovora na učinak povećanog uvoza žitarica i uljarica iz Ukrajine u pogođene regije.
(15)
Budući da se potpora Unije utvrđuje u eurima, radi osiguravanja ujednačene i istodobne primjene potrebno je odrediti datum za konverziju iznosa dodijeljenog državama članicama koje nisu uvele euro kao svoju nacionalnu valutu, kao što su to Bugarska, Mađarska, Poljska i Rumunjska.
Budući da u ovoj Uredbi nije utvrđen rok za podnošenje zahtjeva za potporu, operativnim događajem za devizni tečaj za iznose utvrđene u ovoj Uredbi za potrebe članka 30. stavka 3.
Delegirane uredbe Komisije (EU) 2022/127 (5) primjereno je smatrati datum stupanja na snagu ove Uredbe.
(16)
Iz proračunskih razloga Unija bi trebala financirati rashode Bugarske, Mađarske, Poljske, Rumunjske i Slovačke samo ako su nastali do određenog datuma za prihvatljivost rashoda.
(4) Uredba (EU) br. 1307/2013 Europskog parlamenta i Vijeća od 17. prosinca 2013.
o utvrđivanju pravila za izravna plaćanja poljopriv­ rednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br.
73/2009 (SL L 347, 20.12.2013., str. 608.).
(5) Delegirana uredba Komisije (EU) 2022/127 оd 7. prosinca 2021.
o dopuni Uredbe (EU) 2021/2116 Europskog parlamenta i Vijeća pravilima o agencijama za plaćanja i drugim tijelima, financijskom upravljanju, poravnanju računa, sredstvima osiguranja i upotrebi eura (SL L 20, 31.1.2022., str. 95.).